open-index/open-wikipedia-markdown huggingface dataset:
Credokirken

**Credokirken** (aik. **Levende Ord Bibelsenter Bergen**) on norjalainen karismaattinen vapaaseurakunta Bergenissä. Sen perusti vuonna 1992 pastori Enevald Flåten, joka oli vahvasti inspiroitunut ruotsalaisesta Livets Ord-liikkeestä ja sen perustajasta Ulf Ekmanista. Seurakunnalla on läheiset siteet Norjan helluntailiikkeeseen ja se edustaa karismaattis-konservatiivista linjaa.

Vuonna 2023 seurakunnan jäsenmääräksi raportoitiin 1&nbsp;042 jäsentä. Vuonna 2019 seurakunnan viikoittainen kävijämäärä oli noin 2&nbsp;000 ihmistä. Korkeimmillaan seurakunnassa oli lähes 3 000 jäsentä, ja se oli yksi Norjan suurimmista vapaista seurakunnista. Nimi vaihdettiin Levende Ord Bibelsenteristä Credokirkeniksi vuonna 2009. Seurakunnalla on Bergenin lisäksi toimipisteitä myös Stordissa, Kongsbergissa ja Stjørdalissa.

## Toiminta
Credokirken ylläpitää Bergen Kristne Grunnskole -peruskoulua ja Bibelskolen Substans -raamattukoulua yhteistyössä Salt Bergenskirkenin ja Pinsekirken Tabernacletin kanssa. Koulut noudattavat tavallisia opetussuunnitelmia, mutta kristillinen sanoma on keskeinen kaikissa aineissa.

Vuonna 2019 kirkko ilmoitti harjoittavansa lähetystyötä Pohjois-Intiassa, Kaakkois-Aasiassa sekä Filippiineillä, Etelä-Sudanissa ja Lähi-idän kurdialueilla.

## Teologiset näkemykset
Seurakunnalla on konservatiiviset näkemykset. He ovat vastustaneet vapaata aborttia, arvostelleet homoseksuaalisuutta ja ottaneet selkeän kannan Israelin puolelle Lähi-idän konfliktissa.

## Lähetystyö
Seurakunta harjoittaa lähetystyötä 18 maassa: Kiina, Intia, Filippiinit, Thaimaa, Burma (Myanmar), Kambodža, Laos, Nepal, Egypti, Nigeria, Niger, Sudan, Tansania, Malawi, Mosambik, Kenia, Saksa ja Ukraina.

Norjalaiset lähetyssaarnaajat työskentelevät joissakin näistä maista ja tukevat säännöllisillä vierailuilla toimintaa, jota paikalliset työntekijät hoitavat muissa maissa. Lähetyssaarnaajien palkat katetaan osittain seurakunnan varoista ja osittain henkilökohtaisten tukijoiden lahjoituksista.

## Toimitilat
Nykyinen kirkkorakennus rakennettiin vuonna 1986 ja ostettiin seurakunnalle vuonna 1994. Vuonna 2006 seurakunta osti myös viereisen toimistorakennuksen sekä 15 hehtaarin tontin. Suunnitelmissa oli rakentaa konferenssikeskus ja laajentaa koulutoimintaa, mutta hankkeet kohtasivat voimakasta vastustusta ja ne on pantu jäihin.

## Lähteet
Jeesuksen Pyhän Sydämen kappeli (Vaasa)

**Jeesuksen Pyhän Sydämen kappeli** on Vaasassa sijatseva Pyhän Ristin katolisen seurakunnan kappeli, joka on nimetty Pyhän Sydämen mukaan. Se sijaitsee osoitteessa Rauhankatu 8. Seurakunta kuuluu Helsingin katoliseen hiippakuntaan.

## Lähteet
Mauritiuslaismitali

**Mauritiuslaismitali** () on italialainen sotilasansiomitali, joka perustettiin 19. heinäkuuta 1839 kuningas Kaarle Albertin käskystä. Mitalin nimi on viittaus Pyhien Mauritiuksen ja Lasaruksen ritarikuntaan ja sen alkuperäinen nimi oli **Kymmenen lustrumin mauritiuslaismitali**. Sitä myönnetään Italian asevoimissa vähintään 50 vuotta palvelleille upseereille ja aliupseereille.

Kunniamerkkiä koskevia sääntöjä uudistettiin viimeksi vuonna 2010. Kunniamerkkiä myöntää Italian presidentti.

Kunniamerkkiä myönnetään yhdessä luokassa ja sen nauha on vihreä:

*  kunniamerkin nauha

## Lähteet
Lohikäärmeet: Äärirajoille

**Lohikäärmeet: Äärirajoille** () on yhdysvaltalainen animaatiosarja. Sen ensimmäinen kausi julkaistiin kesäkuussa 2015 Netflixissä.

Sarjan tapahtumat sijoittuvat ensimmäisen ja toisen *Näin koulutat lohikäärmeesi* -elokuvan väliin. Se kertoo viikinki Hikotuksen ja hänen lohikäärmeensä Hampaattoman seikkailuista.

Sarjan käsikirjoittajat ovat Art Brown ja Douglas Sloan. Sen pääosissa näyttelevät Jay Baruchel, America Ferrera ja Christopher Mintz-Plasse.

## Ääninäyttelijät
Sarjassa on monia ääninäyttelijöitä, jotka eivät ole mukana muissa *[[Näin koulutat lohikäärmeesi]]* -elokuvissa.

### Hahmot, joiden ääninäyttelijä on vaihtunut

* Astrid

* Suomusintti

* Karski

* Ronski

* Raivo

### Hahmot, joiden ääninäyttelijä on pysynyt samana

* Hikotus (Aksu Palmén)

* Limalotja (Oskari Tamminen)

* Aimo (Jarmo Mäkinen)

## Lähteet
Filippidestä vastaan

**Filippidestä vastaan** (; ) on Hypereideen kirjoittama puhe, joka suunnattu nimensä mukaisesti erään Filippideen toimintaa vastaan. Puheen numero Hypereideen puheiden joukossa on 2.

## Historia

Hypereideen puhe *Filippidestä vastaan* on säilynyt pahoin katkelmallisena. Se on Ateenan lain mukainen *[[grafe paranomon|grafē paranomōn]]* () eli kanne laittomasta esityksestä erästä Filippidestä vastaan; hänestä ei muutoin tiedetä mitään. Filippides oli ehdottanut kiitosäänestystä *proedroi* () -nimiselle toimikunnalle eli kansankokouksen puheenjohtajille heidän toiminnastaan erään päätöksen hyväksymisessä. Tämä päätös näyttää olleen kunnianosoitus Makedonian Filippos II:lle. Päätös oli hyväksytty pakon alaisena, ja Filippides yritti myöhemmin vapauttaa puheenjohtajat kaikesta mahdollisesta syyllisyydestä ehdottamalla uutta asetusta, joka tässä puheessa julistetaan laittomaksi.

Hypereideen puheet tunnettiin pitkään vain huonosti. Vuonna 1847 osia hänen puheistaan alkoi jälleen tulla esiin Egyptistä löydettyjen papyrusten joukossa. Vuonna 1890 British Museum hankki haltuunsa joitakin katkelmia puheesta *Filippidestä vastaan*.

## Sisältö

Puheessa hyökätään Filippidestä ja hänen liittolaisiaan vastaan, syyttäen heitä tyrannien palvelemisesta ja kaupungin onnettomuuksien hyödyntämisestä. Heidän väitetään imartelevan milloin spartalaisia, milloin Filipposta ja tämän kannattajia, ei uskollisuudesta vaan vihasta Ateenaa kohtaan. Erityisesti moititaan Demokrates Afidnalaista, joka pilkkaa kaupungin ahdinkoa mutta nauttii silti sen tarjoamista eduista. Puhuja muistuttaa, että kaupunki on perinteisesti ollut kiitollinen hyväntekijöilleen ja että on häpeällistä puhua pahaa valtiosta, kun lait jopa kieltävät esi-isien solvaamisen.

Syyte koskee laitonta ehdotusta: Filippideen laatimaa päätöstä, jossa laittomasti palkittiin virkamiehiä, vaikka nämä olivat rikkoneet lakia. Puhuja siirtää vastuun tuomareille ja vaatii heitä puolustamaan lakeja teoilla, ei sanoilla. Filippideen oma kirjallinen perustelu asetetaan häntä vastaan: jos virkamiehet eivät olleet oikeudenmukaisia eivätkä lainkuuliaisia, päätös on kumottava. Puhuja torjuu kaikki armahduksen perusteet: Filippides ei ole demokraatti, hyvä mies eikä hyödyllinen yhteisölle ilman vaaraa, ja hänet on jo aiemmin tuomittu laittomista ehdotuksista. Toistuvat rikkomukset osoittavat luonteen, jonka omaavaa ei tule sääliä vaan rangaista, aivan kuten väärästä todistuksesta tuomittuja estetään todistamasta uudelleen. Puhe päättyy vetoomukseen antaa lain ja kaupungin edun mukainen tuomio.

## Lähteet

## Kirjallisuutta

* Hyperides: *Against Philippides*. Teoksessa 

## Aiheesta muualla

* Υπερείδης: *[https://el.wikisource.org/wiki/Κατά_Φιλιππίδου Κατά Φιλιππίδου]*. Wikiaineisto. 
* Hyperides: *[https://www.perseus.tufts.edu/hopper/text?doc=Perseus%3Atext%3A1999.01.0139%3Aspeech%3D2%3Asection%3D1 Against Philippides]*. Perseus. 
* Hyperides: *[https://www.perseus.tufts.edu/hopper/text?doc=Perseus%3Atext%3A1999.01.0140%3Aspeech%3D2%3Asection%3D1 Against Philippides]*. Perseus. 
* Hyperides: *[https://topostext.org/work/108 Against Philippides]*. ToposText.
Maud Reuterswärd

**Maud Reuterswärd** (19. helmikuuta 1920 Tukholma – 25. elokuuta 1980 Tukholma) oli ruotsalainen lasten- ja nuortenkirjailija sekä radiotoimittaja. Hän työskenteli Sveriges Radiossa vuodesta 1944 ja oli kulttuuritoimituksen päällikkö vuodesta 1956. Reuterswärdin tunnetuimpia ohjelmia oli *Endast mamma är vaken* (1947–1971).

Reuterswärdin isä oli radiopäällikkö Gustaf Reuterswärd.

## Valikoitu bibliografia
* *Solvända* (1962)
* *Dahlbergs demonstrerar* (1969)
* *Dagar med Knubbe* (1970)
* *Elisabeth*-trilogia (1971–1975)

## Lähteet
Hautajaispuhe

**Hautajaispuhe** tai **Epitafios** (; ) voi viitata seuraaviin antiikin aikaisiin teoksiin:

* *[[Hautajaispuhe (Demosthenes)|Hautajaispuhe]]*, Demostheneen nimiin laitettu puhe
* *[[Hautajaispuhe (Hypereides)|Hautajaispuhe]]*, Hypereideen puhe
* *[[Hautajaispuhe korinttilaisten auttajille]]*, Lysiaan puhe
* *[[Meneksenos (dialogi)|Meneksenos]]* eli *Hautajaispuhe*, Platonin dialogi
* *[[Perikleen hautajaispuhe]]*, Thukydideen *Peloponnesolaissodassa* kuvattu puhe
Björn Bjelfvenstam

**Björn Erik Bjelfvenstam** (s. 19. helmikuuta 1929 Uppsala) on ruotsalainen näyttelijä. Hän valmistui Dramatenin oppilaskoulusta vuonna 1953. Hänen tunnetuimmat roolinsa olivat 1950-luvulla Ingmar Bergmanin elokuvissa. Bjelfvenstam päätti kuitenkin 1960-luvun alussa lopettaa näyttelemisen. Hän siirtyi ensin mainosalalle ja myöhemmin Sveriges Radion tuottajaksi. Näyttelijäksi hän palasi 1990-luvulla saippuasarjassa *Tre Kronor*.

## Rooleja
* *[[Mansikkapaikka]]* (1957) – Viktor

## Lähteet

## Aiheesta muualla
Alexander Ehl

**Alexander Ehl** (s. 28. marraskuuta 1999 Landshut, Saksa) on saksalainen jääkiekkoilija. Ehl edustaa Saksan DEL:issä pelaavaa Adler Mannheimin joukkuetta. Hänellä on sopimus joukkueen kanssa kauden 2027–2028 loppuun saakka. Hänen kasvattajaseuransa on EV Landshut. Hän on edustanut Saksan DEL:issä myös Düsseldorfer EG:n joukkuetta. Hänen pelipaikkansa on laitahyökkääjä ja hänen kätisyytensä on oikea.

Ehl on pelannut 286 Saksan DEL:in runkosarjan ottelua. Näissä otteluissa hän on tehnyt 58 maalia ja 77 syöttöä eli yhteensä 135 tehopistettä. Ehl on pelannut 14 Saksan DEL:in ylempien pudotuspelien ottelua. Näissä otteluissa hän on tehnyt neljä maalia ja kaksi syötföä eli yhteensä kuusi tehopistettä.

Ehl kuului Saksan joukkueeseen Suomen MM-kilpailuissa 2022, Suomen ja Latvian MM-kilpailussa 2023,  Tšekin MM-kilpailuissa 2024 ja Ruotsin ja Tanskan MM-kilpailuissa 2025. Suomen ja Latvian MM-kilpailuissa 2023 hän saavutti MM-hopeaa. Hän kuuluu Saksan joukkueeseen Milano-Cortinan olympialaisissa 2026. 

## Huomautukset

## Lähteet
Martin Uldal

**Martin Uldal** (s. 23. toukokuuta 2001) on norjalainen ampumahiihtäjä. 

Uldal sijoittui Lenzerheiden MM-kilpailuissa 2025 pikakilpailussa kuudenneksi ja takaa-ajossa 12:nneksi. Milanon ja Cortinan olympialaisissa 2026 hän hiihti avausosuuden hopeaa saavuttaneessa Norjan viestijoukkueessa ja sijoittui normaalimatkalla 13:nneksi.

Uldal voitti alle 20-vuotiaiden maailmanmestaruuden viestissä vuonna 2020. Alle 23-vuotiaiden sarjassa hän saavutti MM-pronssia normaalimatkalla, pikakilpailussa, takaa-ajossa ja viestissä 2022. Hän saavutti EM-kilpailuissa pronssia normaalimatkalla vuonna 2024.

Uldal kilpaili ensimmäisen kerran maailmancupissa Oslossa vuonna 2022. Hän sai heti maailmancupin pisteitä oltuaan pikakilpailussa 20:s. Kymmenen parhaan joukkoon hän selviytyi ensimmäisen kerran oltuaan seitsemäs uransa kolmannessa maailmancupkilpailussa, Hochfilzenin pikakilpailussa kaudella 2024–2025. Ensimmäisen voittonsa hän saavutti samalla kaudella Annecyn pikakilpailussa. Hän sijoittui tuon kauden pikakilpailucupin kokonaispisteissä neljänneksi. Kaudella 2025–2026 hän sijoittui toiseksi Östersundin normaalimatkalla ja pikakilpailussa sekä Oberhofin takaa-ajokilpailussa. Hän sijoittui kolmanneksi Otepään takaa-ajossa.

## Lähteet
Viktor Brandt

**Viktor Brandt** (s. 8. heinäkuuta 1999) on ruotsalainen ampumahiihtäjä. Hän on viestin maailmanmestari ja olympiapronssimitalisti.

Brandt hiihti Nové Měston MM-kilpailuissa 2024 avausosuuden kultaa voittaneessa Ruotsin viestijoukkueessa. Milanon ja Cortinan olympialaisissa 2026 hän hiihti jälleen viestin ensimmäisen osuuden Ruotsin saavuttaessa pronssia. Henkilökohtaisilla matkoilla hän on sijoittunut aikuisten arvokilpailussa parhaimmillaan 24:nneksi Nové Měston MM-kilpailujen 2024 pikakilpailussa.

Brandt kilpaili ensimmäisen kerran maailmancupissa vuonna 2023. Ensimmäiset maailmancupin pisteensä hän sai oltuaan 32:s Antholzin lyhennetyllä normaalimatkalla kaudella 2023–2024. Kymmenen parhaan joukkoon hän sijoittui ensimmäisen kerran oltuaan yhdeksäs Oslon takaa-ajokilpailussa kaudella 2024–2025. Se on edelleen hänen paras maailmancupsijansa (tilanne 20.2.2026).

## Lähteet
Warwick Peacock

**Warwick John Peacock** on eteläafrikkalainen neurokirurgi, joka tunnetaan erityisesti selektiivisen dorsaalisen ritsotomian keskeisenä kehittäjänä. Hän valmistui Kapkaupungin yliopistosta ja aloitti SDR-leikkaukset Kapkaupungin Punaisen ristin sairaalassa, mutta hänet kutsuttiin vuonna 1985 Los Angelesin UCLA-yliopistoon, jossa hän teki valtaosan urastaan. Hän vieraili Suomessa 1990-luvun alussa arvioimassa SDR-potilaita ja opettamassa HYKS:n leikkaustiimiä. Hän jäi kliinisestä työstä eläkkeelle vuonna 2005, mutta on jatkanut opettamista. Ritsotomioiden lisäksi Peacock tunnetaan epilepsian leikkaushoidon kehittäjänä.

## Valikoituja julkaisuja

* 1982 Selective posterior rhizotomy for the relief of spasticity in cerebral palsy S Afr Med J PubMed: https://pubmed.ncbi.nlm.nih.gov/7089801/
* 1988 Gait analysis of cerebral palsy children before and after rhizotomy Pediatr Neurosci DOI: https://doi.org/10.1159/000120408
* 1989 Selective posterior rhizotomy: a long-term follow-up study Childs Nerv Syst DOI: https://doi.org/10.1007/BF00272116
* 1990 Spasticity in Cerebral Palsy and the Selective Posterior Rhizotomy Procedure J Child Neurol DOI: https://doi.org/10.1177/088307389000500303
* 1991 Cerebral palsy and rhizotomy. A 3-year follow-up evaluation with gait analysis J Neurosurg DOI: https://doi.org/10.3171/jns.1991.74.2.0178
* 1991 Functional outcomes following selective posterior rhizotomy in children with cerebral palsy J Neurosurg DOI: https://doi.org/10.3171/jns.1991.74.3.0380
* 1991 Selective posterior rhizotomy: evolution of theory and practice Pediatr Neurosurg DOI: https://doi.org/10.1159/000120582
* 2007 Selective dorsal rhizotomy: long-term experience from Cape Town Childs Nerv Syst DOI: https://doi.org/10.1007/s00381-007-0383-9
* 2009 Functional status…: a 20-year follow-up study after selective dorsal rhizotomy Arch Phys Med Rehabil DOI: https://doi.org/10.1016/j.apmr.2008.11.019
* 2025 A prospective gait follow-up study 30 years after selective dorsal rhizotomy J Neurosurg Pediatr DOI: https://doi.org/10.3171/2025.3.PEDS24520
* 1996 Hemispherectomy for intractable seizures in children: a report of 58 cases Childs Nerv Syst DOI: https://doi.org/10.1007/BF00395089

## Lähteet
Hinz

**Hinz** (varsinkin sukunimenä kirjoitetaan myös **Hintz**) on alun perin saksalainen miehen etunimi, jota nykyään näkee enemmän sukunimenä.

Nimi on alkuaan, samoin kuin *[[Heinz (nimi)|Heinz]]*, kutsumanimimuoto etunimestä *[[Heinrich]] ([[Henrik]]).* Saksan kielessä *Hinz* yleisnimenä tarkoittaa ’ketä hyvänsä’, ’tavallista tahvoa’, usein myös fraasissa *Hinz und Kunz* (’Hinz ja Kunz’; *Kunz* on *[[Konrad]]*-nimen kutsumanimimuoto).

## Tunnettuja Hinz- ja Hintz-nimisiä

* Berthold Hinz (s. 1941), saksalainen taidehistorioitsija
* Ivar Hinz (1898–1953), suomalainen jääkärimajuri
* Miiko Hintz (s. 1992), suomalainen jääkiekkoilija
* Roope Hintz (s. 1996), suomalainen jääkiekkoilija
* Vanessa Hinz (s. 1992), saksalainen ampumahiihtäjä
* Viktor Hintz (1888–1972), suomalainen poliitikko

## Lähteet
Oslo Kristne Senter

**Oslo Kristne Senter** (lyh. **OKS**) on norjalainen vapaakirkollinen seurakunta. Se perustettiin vuonna 1985 pastori Åge M. Åleskjærin toimesta. Seurakunta kuului alkujaan norjalaiseen Uskon Sana-liikkeeseen (uskon sana -liike), mutta edustaa nykyään evankelikaalista perusoppia ja karsimaattisuutta ilman menestysteologiaa.

Seurakunnan pääkirkko sijaitsee Kjellerissa Oslon ulkopuolella. Vuonna 2019 seurakunnanjäsenmäärä oli yli 3 000. Oslo Kristne Senter kuuluu globaaliin Hillsong Family -verkostoon, jonka päämaja on Sydneyssä, Australiassa ja jolla on seurakuntia useissa suurkaupungeissa eri mantereilla.

## Historia
Seurakunta perustettiin vuonna 1985 nimellä Grorud Kristne Senter -nimellä Åge M. Åleskjærin ja Arne Bakkenin toimesta. Åleskjær tuli Rhema Bible Training Center -raamattukoulusta USA:sta, mikä toi Uskon Sana-liikkeen vaikutuksen. Vuonna 1987 seurakunta muutti Haugenstuaan ja otti nimen Oslo Kristne Senter. Ajan myötä toiminta on laajentunut useaan kampukseen.

## Teologinen linja
Seurakunnan tausta on vahvasti Uskon Sana -liikkeessä, mutta nykylinjauksissa korostetaan evankelikaalista perusoppia ja karismaattisuutta ilman menestysteologiaa.

Seurakunta tunnustaa klassisen kristillisen uskon ja käyttää Norjan helluntaiherätyksen yhteistä uskontunnustusta. Seurakunta korostaa armoa ja uskoa, jossa usko nähdään luottamuksena Jumalaan, ei automaattisena menestyskaavana.

## Lähteet
Zorro Ranch

**San Rafael Ranch** on Yhdysvaltain New Mexicossa Santa Fen lähistössä sijaitseva tila. Tila on tunnettu siitä, että sen omisti aikaisemmin lukuisista seksuaalirikoksista syytetty sijoittaja Jeffrey Epstein. Tila tunnetaan yleisesti sen Epsteinin aikaisella nimellä **Zorro Ranch**. 

Epstein osti tilan vuonna 1993 sen edelliseltä omistajalta Bruce Kingilta. Epstein rakensi tilalle kartanon, jonka kokonaispinta-ala on noin 2 500 neliötä. Tilan läheisyydessä on yksityinen lentokenttä sekä helikopterin laskeutumispaikka.

New York Times kertoi vuonna 2019, että Epstein oli käynyt useiden tutkijoiden ja talouselämän vaikuttajien kanssa keskusteluja tilan mahdollisesta käyttämisestä eugeniikkaan liittyvän projektin tukikohtana. Epstein olisi halunnut tuoda tilalle naisia, jotka siemennettäisiin hänen siittiöillään ja jotka tämän jälkeen synnyttäisivät Epsteinin biologisia lapsia. Epstein oli kiinnostunut useista erilaisista transhumanismiin liittyvistä korkealentoisista ideoista, eikä hänen Zorro Ranchiin liittyviä ideoitaan tiettävästi koskaan viety oikeasti käytäntöön.

Useat naiset ovat kertoneet joutuneensa Epsteinin seksuaalirikosten uhreiksi Zorro Ranchilla. New Mexicon kongressi päätti vuonna 2025 perustaa erillisen totuuskomission selvittämään, miten tila kytkeytyi Epsteinin rikoksiin.

Epstein kuoli vuonna 2019. Epsteinin perikunta asetti vuonna 2021 tilan myyntiin 27,5 miljoonan dollarin hintapyynnöllä, mutta hintapyyntöä tiputettiin myöhemmin 18 miljoonaan. Tila saatiin lopulta myytyä vuonna 2023 uudelle omistajalle, jonka nimi ei aluksi ollut tiedossa. Vuonna 2026 paljastui, että tilan uusi omistaja oli texasilainen liikemies ja poliitikko Donald Huffines. 

Kaupan jälkeen tilan virallinen nimi ja osoite vaihdettiin.

## Lähteet

## Aiheesta muualla
* From New York to New Mexico: new Epstein files shed light on his sprawling ranch outside Santa Fe The Guardian, 8.2.2026.
Andreas Skoglund

**Andreas Skoglund** (s. 22. maaliskuuta 2001) on norjalainen yhdistetyn hiihtäjä.  Seuratasolla hän edustaa Molde Og omegn if:ää.

Nuorten MM-kilpailuista hän saavutti kaksi kultaa, yhden hopean ja kolme pronssia. Trondheimin MM-kilpailuissa 2025 hän sijoittui normaalimäen Individual Compact-kilpailussa 27:nneksi. Milanon ja Cortinan olympialaisissa 2026 hän voitti kultaa joukkuekilpailussa, sijoittui normaalimäen ja kymmenen kilometrin hiihto-osuuden Gundersen-kilpailussa seitsemänneksi ja suurmäen vastaavassa kilpailussa neljänneksi.

Yhdistetyn maailmancupissa hän kilpaili ensimmäisen kerran Oslon suurmäen Gundersen-kilpailussa kaudella 2018–2019 ja sijoittui 37:nneksi. Hän sijoittui Lillehammerin suurmäen Gundersen-kilpailussa 28:nneksi ja saavutti ensimmäiset maailmancupin pisteensä kaudella 2019–2020. Ensimmäisen sijoituksensa kymmenen parhaan joukkoon hän saavutti sijoittuessaan seitsemänneksi Lahden toisessa suurmäen Gundersen-kilpailussa kaudella 2022–2023. Ensimmäisen sijoituksensa kolmen parhaan joukkoon hän saavutti, kun hän sijoittui kolmanneksi Otepään normaalimäen Gundersen-kilpailussa kaudella 2025–2026. Hän sijoittui samalla kaudella kolmanneksi Seefeldin normaalimäen yhteislähtökilpailussa. Maailmancupin kokonaiskilpailussa hän on parhaimmillaan sijoittunut kymmenenneksi kaudella 2025–2026. 

## Huomautukset

## Lähteet
Filippiinien edustajainhuone

**Filippiinien edustajainhuone** (, ) on Filippiinien kaksikamarisen kongressin alahuone. Sen edustajista suurin osa valitaan vaaleilla yhden edustajan vaalipiireistä kolmen vuoden välein. Loput paikat täytetään puolueiden listoilta niin, että vähemmistöt saavat lakisääteisen edustuksen. Edustajien määrä vaihtelee, tällä hetkellä se on 318. Edustajien on oltava vähintään 25-vuotiaita, ja kausien määrä on rajattu kolmeen peräkkäiseen.

## Vaalit
Kolmen vuoden välein järjestettävissä vaaleissa maa on jaettu yhden edustajan vaalipiireihin, joilla valitaan neljä viideosaa edustajista. Loput paikat jaetaan puolueiden listoilta niin, että vähemmistöjen ja alueiden edustus toteutuu. Edustajien määrä muuttuu maan väkiluvun muuttuessa. Äänioikeusikäraja on 18 vuotta ja ehdolleasettumisikäraja 25 vuotta. Ulkomailla asuvilla filippiiniläisillä on ollut mahdollisuus äänestää vuodesta 2006.

### Vuoden 2025 vaalit
Viimeisimmät vaalit järjestettiin 12. toukokuuta 2025. Samaan aikaan valittiin 12 jäsentä senaattiin sekä yli 18&nbsp;000 paikallistason päättäjää. Maan poliittinen valta on perinteisesti keskittynyt muutaman suvun haltuun, ja vuoden 2025 vaalien alla näitä edustivat istuva presidentti Bongbong Marcos, jonka isä Ferdinand Marcos oli Filippiinien diktaattori 1965–1986, sekä entisen presidentin Rodrigo Duterten tytär, varapresidentti Sara Duterte. Marcosin johtama liittouma sai valtaosan edustajainhuoneen paikoista, vaikka sen kannatus olikin ennakoitua matalampi. Senaatin vaaleissa Marcosin liittouma sai vain puolet paikoista, vaikka istuvan presidentin suosikit yleensä menevät läpi.

## Työskentely
Edustajainhuone säätää lakeja yhdessä senaatin kanssa. Mikäli ne ovat erimielisiä jostakin lakiehdotuksesta, muodotetaan kamarien yhteinen komitea ratkaisemaan asiaa. Presidentti voi pysäyttää kongressin hyväksymän lain veto-oikeudellaan, mutta kongressi voi määräenemmistöllä kumota veton.

Kongressilla on täysi valta päättää maan budjetista.
## Lähteet

## Aiheesta muualla

* Edustajainhuoneen verkkosivut
Filippiinien senaatti

**Filippiinien senaatti** (, ) on Filippiinien kaksikamarisen kongressin ylähuone. Senaattoreita on 24, ja heistä puolet valitaan kolmen vuoden välein kuuden vuoden kausille. Peräkkäisten kausien määrä on rajattu kahteen. Senaattorien on oltava vähintään 35-vuotiaita.

Senaatti säätää lakeja yhdessä edustajainhuoneen kanssa. Jos ne ovat jostakin lakiehdotuksesta erimielisiä, muodostetaan huoneiden yhteinen komitea ratkaisemaan asia. Presidentti voi veto-oikeudella pysäyttää kongressin hyväksymän lain, mutta kongressi voi määräenemmistöllä kumota veton.

## Lähteet

## Aiheesta muualla
* Senaatin verkkosivut
Filippiinien kongressi

**Filippiinien kongressi** (, ) on Filippiinien kaksikamarinen lainsäädäntöelin. Se koostuu 318-paikkaisesta alahuoneesta (edustajainhuone) ja 24-paikkaisesta ylähuoneesta (senaatti).
## Lähteet
Henri Poincaré (Q140)

**Henri Poincaré** (runkonumero Q140) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Lorientin laivastontelakalta, missä köli laskettiin 1. maaliskuuta 1927. Alus laskettiin vesille 10. huhtikuuta 1929 ja otettiin palvelukseen 23. joulukuuta 1931.

## Palvelus
Vuoden 1940 ensimmäisen puolen alus oli telakalla huollossa, jonka jälkeen se lähetettiin Bizerteen. Kesäkuussa alus partioi *Centauren* kanssa Messinansalmessa. Alus lähti 10. huhtikuuta 1941 *Fresnelin* ja *Actéonin* kanssa Toulonista Casablancaan. Alus lähti 16. toukokuuta Dakariin, jossa se osallistui erilaisiin tehtäviin ennen paluuta Casablancaan 2. marraskuuta.

Alus lähti 27. tammikuuta 1942 *Pascalin* kanssa Oraniin ja edelleen Touloniin, jonne se saapui 4. maaliskuuta. Alus siirrettiin Toulonissa Ciotatin telakalle modernisoitavaksi. Alus palasi 16. marraskuuta Touloniin. Alus upotettiin 27. marraskuuta 1942 Mourillonin telakalle. Hylky nostettiin kesäkuussa 1943.

Italia valtasi aluksen ja liitti laivastoonsa nimellä *R. Smg. FR.118*. Alusta ei kuitenkaan koskaan otettu palvelukseen. Alus hinattiin 2. syyskuuta 1943 Genovaan, missä saksalaiset valtasivat aluksen. Miehistö upotti aluksensa 9. syyskuuta 1943 La Spéziassa.

## Lähteet
*
*

### Viitteet
Circé (Q125)

**Circé** (runkonumero Q125) oli Ranskan merivoimien Circé-luokan sukellusvene toisessa maailmansodassa.

## Valmistus

Alus tilattiin Chalon-sur-Saônesta Schneider et Companielta, missä köli laskettiin helmikuussa 1923. Alus laskettiin vesille 29. lokakuuta 1925 ja otettiin palvelukseen 1929.

## Palvelus
Alus vallattiin 8. joulukuuta 1942 Bizertessä. Se upotettiin 6. toukokuuta 1943.

## Lähteet
*
*
*
*

### Viitteet
Thétis (Q134)

**Thétis** (runkonumero Q134) oli Ranskan merivoimien Circé-luokan sukellusvene toisessa maailmansodassa.

## Valmistus

Alus tilattiin Chalon-sur-Saônesta Schneider et Companielta, missä köli laskettiin heinäkuussa 1923. Alus laskettiin vesille 30. kesäkuuta 1927 ja otettiin palvelukseen 1929.

## Palvelus
Aluksen miehistö upotti aluksensa 27. marraskuuta 1942 Toulonissa.

## Lähteet
*
*
*
*

### Viitteet
Mökkirokki

**Mökkirokki** on Ylöjärvellä järjestettävä vuosittainen musiikkifestivaali. Tapahtuma on maksuton, ikärajaton ja päihteetön koko perheen puistofestivaali, joka pidetään Räikänpuistossa Keijärven rannalla.

Tapahtuman järjestelyistä vastaavat Ylöjärven kaupunki ja Rantajätkät ry. Mökkirokki on vakiinnuttanut asemansa yhtenä kaupungin suurimmista kesätapahtumista, ja se kerää vuosittain tuhansia kävijöitä.

Tapahtuman uutisoinnista vastaavat säännöllisesti paikallislehti *[[Ylöjärven Uutiset]]* sekä alueellinen mediatalo *[[Aamulehti]]*.

## Esiintyjiä
Tapahtumassa esiintyy tyypillisesti sekä lapsille suunnattuja orkestereita että valtakunnallisesti tunnettuja pop- ja rock-artisteja. Lavalla on nähty muun muassa:

* 2019: Danny, Vilma Alina, Hevisaurus, Dear Victims, Aliisa Syrjä
* 2022: Orffit, Puolimieli, A. Aalto, Jesse Markin
* 2023: Kuumaa, Uniklubi, Jenni Mustajärvi
* 2024: Benjamin, Bee, Eini
* 2025: Tuure Kilpeläinen, Etta, Mutaveijarit

## Lähteet
Holy Trinity Brompton

**Holy Trinity Brompton** (lyh. **HTB**) on evankelinen anglikaaninen seurakuntakirkko Lontoon South Kensingtonin Bromptonin alueella. Se perustettiin vuonna 1829 goottilaistyylisenä rakennuksena vastaamaan alueen väestönkasvuun.

Kirkko nousi merkittävään asemaan kehitettyään Alfa-kurssin, joka aloitettiin vuonna 1977 ja muotoiltiin nykyiseen muotoonsa vuonna 1990 pitkään kirkkoherrana toimineen Nicky Gumbelin toimesta. HTB:n painotus karismaattiseen uudistukseen erottaa sen anglikaanisuuden piirissä.

Gumbelin johdolla vuoteen 2022 asti (hänen eläkkeelle siirtymiseensä saakka) HTB laajeni aggressiivisesti seurakuntien perustamisen kautta. Se on käynnistänyt yli 80 seurakuntaa HTB Network -verkoston kautta ja elvyttänyt hiipuvia seurakuntia. Toimintaa tukee noin 10 miljoonan punnan vuosibudjetti ja 118 työntekijää.

Tämä malli on tuottanut numeerista kasvua ja institutionaalista vaikutusvaltaa, kuten yhteydet entiseen Canterburyn arkkipiispaan Justin Welbyyn. HTB:n lähestymistapa korostaa evankeliointia ja yhteiskunnallista muutosta.

## Lähteet

## Aiheesta muualla
* HTB:n verkkosivusto
Henri Poincaré (A603)

**Henri Poincaré** (runkonumero A603) oli Ranskan merivoimien koeampuma-alueelle sijoitettu tutka-alus, jolla oli kolme seurantatutkaa.

## Valmistus
Alus tilattiin Monfalconesta Cantieri Riuniti de Adriaticolta tankkerina nimellä *Maina Morasso*. Alus laskettiin vesille lokakuussa 1960. Ranska osti aluksen ja siirsi sen 2. lokakuuta 1963 Brestin laivastontelakalle, missä se muutettiin tiedustelukäyttöön. Alus otettiin palvelukseen 1. maaliskuuta 1968.

## Palvelus
Aluksen kotisatamana oli Brest ja tehtävänä ballististen ohjusten lentoradan seuranta, kun testataan laivaston ydinsukellusveneisiin asennettuja ballistisia ohjuksia. Vuodesta 1968 vuoteen 1991 alus osallistui yli 150 tehtävään ohjuksia kehiteltäessä maalle sijoitettavia S1. S2 ja S3 ohjuksia sekä risteilyohjuksia Pluto, ASMP ja Hades. Aluksen tutkajärjestelmät uusittiin 1978-1980.

Alus matkaksi uransa aikana 525&nbsp;000 merimailia, kunnes se myytiin 7. lokakuuta 1993 Damet Marine Companylle Rotterdamiin. Alus lähti 16. marraskuuta 1993 Brestistä romutettavaksi Bombayhin.

## Lähteet
Hooverville

**Hooverville** (suom. *Hoover-kylä*) oli nimitys Yhdysvalloissa 1930-luvun laman aikana syntyneille slummimaisille hökkelikylille. *Hooverville*-nimitys oli ivallinen viittaus Yhdysvaltojen presidenttiin Herbert Hooveriin, joka toimi presidenttinä 1930-luvun laman alkamisen aikoihin, ja joka sai lamasta ja sen aiheuttamasta kodittomuudesta laajalti syyt niskoilleen.

## Yleistä

Vuoden 1929 Wall Streetin pörssiromahdus johti maailmanlaajuiseen lamaan, joka näkyi Yhdysvalloissa mm. kodittomuuden suurena kasvuna. Kaupungit Yhdysvalloissa olivat järjestäneet majoituksia kodittomille jo ennen laman alkua, mutta laman aiheuttama äkillinen kodittomuuden kasvu ylitti kaupunkien kantokyvyn ongelman suhteen, joka johti satojen *Hoovervillien* syntyyn. 

*Hoovervilleissä* ei yleisesti ottaen ollut yliedustettuina mikään tietty ihmisryhmä, vaan niiden väestöt olivat hyvinkin monimuotoisia. On kuitenkin taltioitu tietoa myös sellaisista *Hoovervilleistä,* joissa väestö on koostunut pääosin miehistä. Hökkelikylien olemassaoloon suhtauduttiin pakon edessä pääosin suvaitsevaisesti. Joissakin *Hoovervilleissä* syntyi eräänlaisia paikallishallintoja, ja osassa niistä valittiin jopa "pormestareita".

Vuonna 1933 Yhdysvaltain presidentiksi valittu Franklin D. Roosevelt aloitti ''New Dealina'' tunnetun uudistusten sarjan, joka tähtäsi heikoimmassa asemassa olevien yhdysvaltalaisten tukemiseen ja Yhdysvaltojen talouden elvyttämiseen. *New Deal* ja talouden elpyminen johtivat siihen, että 1940-luvun aikana *Hoovervillet* käytännössä katosivat.

## Lähteet
Skeleton talviolympialaisissa 2026 – naisten kilpailu

**[[Skeleton talviolympialaisissa 2026|Skeletonin]] naisten kilpailu [[Talviolympialaiset 2026|talviolympialaisissa 2026]]** järjestettiin Cortinan kelkkailukeskuksessa Cortina d’Ampezzossa Italiassa. Ensimmäinen ja toinen lasku laskettiin 13. helmikuuta 2026 ja kolmas ja neljäs lasku 14. helmikuuta 2026.

Olympiakultaa voitti Itävallan joukkueen Janine Flock, jolle olympiakulta oli uran ensimmäinen. Toiseksi ja kolmanneksi sijoittuivat Saksan joukkueen Susanne Kreher ja Jacqueline Pfeifer.

## Taustaa

Harjoituslaskut järjestettiin Cortinan kelkkailuradalla 9.–11. helmikuuta 2026.

## Kilpailu

Ensimmäiset kilpailulaskut laskettiin perjantaina 13. helmikuuta kello 16.00 alkaen. Toinen kierros alkoi kello 18.48. Ensimmäisen laskun nopein oli Itävallan Janine Flock, joka kellotti pohja-ajaksi 57,22. Toiseksi nopeimman suorituksen teki Saksan Susanne Kreher, joka oli vain 0,02 sekuntia hitaampi Flockia. Toisessa laskussa nopein oli puolestaan Itävallan Jacqueline Pfeifer, jonka aika 57,18 oli uusi rataennätys. Päivän päätteeksi Flockin kokonaisaika 1.54,48 piti hänet kiinni kultamitalissa ennen Kreheriä ja Pfeiferiä, joiden kokonaisaika oli 1.54,61. Neljäntenä kahden laskun jälkeen oli Saksan Hannah Neise kokonaisajalla 1.54,85.

Toisena kilpailupäivänä lauantaina 14. helmikuuta laskettiin kolmas kierros kello 18.00 alkaen ja neljäs ja ratkaiseva kierros kello 19.35 alkaen. Flock oli molempien laskujen nopein ja voitti kultamitalin kokonaisajalla 3.49,02. Hänestä tuli Itävallan ensimmäinen skeletonissa olympiakultaa voittanut urheilija. Mitali oli kilpailujen aikaan 36-vuotiaan Flockin uran ensimmäinen olympiamitali. Toiseksi sijoittui Kreher kokonaisajalla 3.49,02 ja kolmanneksi Pfeifer kokonaisajalla 3.49,46. Edellisten olympialaisten kultamitalisti Neise oli kilpailussa neljäs.

## Tulokset

## Lähteet

## Aiheesta muualla

*Naisten skeleton talviolympialaisten 2026 verkkosivuilla
Munasalaatti

**Munasalaatti** on salaatti, jonka yksi pääraaka-aineista on kananmuna. Munasalaatin käyttö on levinnyt maailmalle Yhdysvalloista. Munasalaattiin sopivat esimerkiksi majoneesi, dijoninsinappi ja ranskankerma. Kananmuna sopii samaan salaattiin myös sillin kanssa.

## Katso myös
* Munavoi
* Muna ruokana

## Lähteet
Uskonto ja politiikka

**Uskonto ja politiikka** viittaa monitahoiseen vuorovaikutukseen, jossa uskonnolliset vakaumukset, järjestöt ja auktoriteetit vaikuttavat poliittiseen päätöksentekoon, vaalikampanjoihin ja valtion politiikkaan. Samalla valtiot säätelevät tai tukevat uskonnollista toimintaa vaihtelevasti aina täydellisistä teokratioista malleihin, joissa uskonnollinen ja siviiliulottuvuus erotetaan toisistaan.

Tämä dynamiikka on jatkunut sivilisaatioiden läpi ja on usein legitimoinut hallitsijoita sekä mobilisoinut väestöä yhteisiin päämääriin. Historiallisesti uskonnolliset instituutiot ovat kietoutuneet poliittiseen valtaan vakauttamaan hallintoa ja laajentamaan alueita. Esimerkkejä ovat uskonnon rooli antiikin imperiumeissa ja keskiajan kuningaskunnissa, joissa jumalallinen oikeutus tuki monarkkista auktoriteettia.

Nykyaikana, vaikka sekularisaation ennustettiin vähentävän uskonnon julkista roolia, uskonto on jatkanut poliittisten maisemien muokkaamista äänestäjien mobilisoinnin, moraalikysymyksiin liittyvän vaikuttamisen sekä uskonnollisesti sidoksissa olevien puolueiden muodostamisen kautta.

Viimeaikaisten arvioiden mukaan yli 80 maata ylläpitää politiikkaa, joka suosii tiettyä uskontoa, ja 43 maata on virallisesti määritellyt valtionuskonnon. Näistä 63 % on islamilaisia. Tämä on vastakohta sekulaareille valtioille, jotka kieltävät tällaiset järjestelyt säilyttääkseen moniarvoisuuden ja yksilönvapaudet.

Merkittäviä kiistoja syntyy teokraattisesta hallinnosta maissa kuten Iran ja Saudi-Arabia, joissa uskonnollinen lainsäädäntö dominoi oikeusjärjestelmää, verrattuna sekulaareihin esimerkkeihin kuten Ranska, joka toteuttaa laïcité-periaatetta rajoittaakseen uskonnon vaikutusta julkisissa instituutioissa. Nämä jännitteet korostavat yhteyksiä opillisten sitoumusten ja poliittisten tulosten välillä, joihin lukeutuvat muun muassa konfliktit lisääntymisoikeuksista, koulutusohjelmista ja kansainvälisistä liittoumista.

## Lähteet
Savorgnan de Brazza (A3)

**Savorgnan de Brazza** (runkonumero A3) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Bordeaux’sta Ateliers et Chantiers de Sud-Ouestilta, missä köli laskettiin 6. joulukuuta 1929. Alus laskettiin vesille 18. kesäkuuta 1931 ja otettiin palvelukseen 21. helmikuuta 1933.

## Palvelus
Alus lähti 14. helmikuuta 1933 *[[Bougainville (A1)|Bougainvillen]]* kanssa Casablancaan, mistä se jatkoi Station Navale de Pacifiqueen. Alus saapui 7. toukokuuta Martiniquen Fort-de-Francen ja Panaman kautta Tahitille Papeeteen, missä se oli Uuden-Kaledonian ja Ranskan Polynesian alueella Saigoniin siirtoonsa asti.

Sodan uhan kasvaessa alus palasi 19. joulukuuta 1939 Kaukoidästä Singaporen, Colombon, Djiboutin ja Suezin kanavan kautta Ranskaan, missä se siirrettiin 14. helmikuuta 1940 Pallicen telakalle.  Alus vapautui telakalta 15. toukokuuta. Alus siirrettiin 29. toukokuuta Cherbourgiin, missä vielä tehtiin viimeisiä asennuksia. Palvelukseenotettaessa aluksesta tuli Pas de Calaisiin sijoitetun laivueen lippulaiva. Laivueenkomentajana oli kontra-amiraali Landriau ja laivueen muut alukset olivat *Léopard*, *Epervier* sekä 2., 4., 6., 11. ja 14. division de torpilleurs.

Dunkerquen evakuoinnin jälkeen alus siirtyi 18. kesäkuuta 1940 Britteinsaarille, missä Britannia valtasi aluksen 3. heinäkuuta operaatio Catapultissa Portsmouthissa. Alus palautettiin palvelukseen 17. heinäkuuta sekalaisella miehistöllä, kunnes se 23. elokuuta luovutettiin vasta muodostetulle Vapaan Ranskan laivastolle.

Aluksi Plymouthiin sijoitettu alus suojasi saattueita, kunnes se siirrettiin Ranskan Länsi-Afrikan ja Ranskan Päiväntasaajan Afrikan vapauttamiseen. De Gaulle ja D'Argenlieu nousivat alukselle, kun se lähti operaatio Menaceen. Operaation aikana aluksen miehistö upotti sisaraluksensa *Bougainvillen* Librevillessä. Lokakuusta marraskuuhun 1940 alus oli huollettavana Doualassa, jolloin asennettiin Asdic 128 ja kaksi 20 millimetrin Oerlikonia. Samalla aluksen 13 millimetrin konekivääreitä siirrettiin etukannelle ja alus maalattiin.

Vuoden 1941 alus oli Intian valtamerellä, jossa se osallistui Djiboutin saartoon. Käytyään Durbanissa telakalle alus siirrettiin Swan Hunterin telakalle Wallsendiin, mistä se vapautui 12. marraskuuta 1942. Alus jatkoi saattueiden suojaamista. Seuraava modernisointi tehtiin tammikuusta syyskuuhun 1945 Ciotatissa.
 
Alus myytiin romutettavaksi 1957.

## Lähteet
*
*
*
*

### Viitteet
Santa Giulia -areena

**Santa Giulia -areena** on monikäyttöhalli Milanossa Italiassa.

## Sijainti ja arkkitehtuuri
Santa Giulia -areena sijaitsee Milanon kaakkoisosassa Santa Giulian kaupunginosassa. Areenan suunnittelivat David Chipperfield Architects ja Arup. Siitä tehtiin soikea, millä arkkitehdit halusivat viitata perinteisiin amfiteattereihin. Areena on sijoitettu hieman vinosti rakennusalueen etelälaitaan. Rakennuksen pohjoispuolella on noin 10&nbsp;000 neliömetrin aukio, jota voi käyttää ulkoilmatapahtumiin.

Areena on muuta ympäristöä korkeammalla tasanteella, ja itse rakennelman koko kasvaa ylemmissä kerroksista. Areenan ulkoasua määrittää kolme toistensa päällä olevaa rengasta, joista pienin on alimmalla tasolla. Renkaat on pyritty suunnittelemaan niin, että ne näyttäisivät leijuvan toistensa päällä. Rakennuksessa on kahdeksan kerrosta, ja sen kokonaispinta-ala on 77&nbsp;000 neliömetriä.

Areenaan mahtuu 16&nbsp;000 katsojaa, 12&nbsp;000 istumaan ja 4&nbsp;000 seisomaan. Katsomossa on kenttätason päällä kaksi kerrosta sekä ylimpänä vielä oleskelutiloja ja aitioita.

## Historia
Santa Giulia -areenan suunnittelu alkoi vuonna 2021 ja rakennustyöt alkoivat joulukuussa 2023. Peruskivi oli tarkoitus muurata jo vuonna 2022, mutta lakitekniset asiat rakennustöiden aloittamista vuodella.

Areenan rakennustyöt viivästyivät useaan otteeseen, ja jäähallin valmistumista jouduttiin odottamaan aivan talviolympialaisten 2026 alkuun asti. Testitapahtuma piti alkujaan järjestää joulukuussa 2025, mutta se päästiin pitämään vasta tammikuussa 2026. Silloin pelattiin sekä Italian Serie A:n että Italian cupin loppuottelut. Serie A:n voitti HC Asiago ja cupin SV Kaltern/Caldaro. Testitapahtuma jouduttiin hetkeksi keskeyttämään, kun jäässä oli reikä.

Viivystysten lisäksi kaukalon koko on aiheuttanut keskustelua jo rakennustöiden aikana, sillä areenan kaukalo on lyhempi kuin NHL-kaukalo. NHL-pelaajat palaavat miesten turnaukseen, ja Milanon areena on 60 metriä pitkä ja kymmenen senttiä leveämpi kuin NHL-kaukalo, joka on 61 metriä pitkä.

Santa Giulia -areenan kustannuksiksi laskettiin alkujaan 180 miljoonaa euroa, mutta erityisesti raaka-aineiden hinnannousun seurauksena kustannukset nousivat 90 miljoonalle. Lisämenoja tulivat osittain rahoittamaan Italian hallitus, Lombardian aluehallinto ja Milanon kunta.

Santa Giulia -areenan avausottelu olympialaisissa 2026 oli 5. helmikuuta naisten turnauksen Italia vastaan Ranska. Halli saatiin pelikuntoon aivan viimeiseillä hetkillä, mutta olympialaisten toimitusjohtaja Andrea Varnier myönsi, ettei kaikki tilat tule valmiiksi edes olympialaisten aikana.

## Lähteet
Medicubex

**Medicubex** (tyyliteltynä **MedicubeX**) on suomalainen yritys, joka valmistaa itsemittaus- ja etävastaanottoasemia. Itsemittausasemilla potilas voi mitata itseltään esimerkiksi verenpaineen, sykkeen, kehonkoostumuksen tai sydänfilmin.

## Historia
Vili Kostamo ja Heikki Rautajoki perustivat Medicubexin vuonna 2020. Lääkäriksi Kostamo valmistui seuraavana vuonna. Rautajoki oli ollut aiemminkin yrittäjä.

Vuonna 2021 yhtiö aloitti yhteistyön Frameryn kanssa, joka valmistaa asemat ja huolehtii niiden äänieristyksestä ja yksityisyyden suojasta.

Vuonna 2022 vuonna yhtiö esitteli tuotteensa konseptin. Yhtiön ensimmäinen asiakas oli  Helsingin kaupunki, joka alkoi käyttää itsemittausasemia alkuvuonna 2023 Vuosaaren terveysasemalla.

Vuonna 2024 yhtiössä vaikutti seitsemän henkilöä: kolme lääkäriä, sairaanhoitaja, insinööri ja kaksi enkelisijoittajaa. Joulukuussa 2024 yhtiö myi ensimmäiset itsemittausasemat Latviaan ja Saksaan. 

Vuonna 2025 yhtiö teki LightHearted AI -yhtiön kanssa yksinoikeussopimuksen etästetoskoopista. Laite integroitiin yrityksen ensimmäisiin itsemittausasemiin vuoden lopulla. Lokakuussa yhtiö voitti Istekin järjestämän kilpailutuksen itsemittausasemien hankinnasta. Sopimuksen arvo oli neljä miljoonaa euroa.

## Organisaatio
Kostamon lisäksi yhtiön osakkaisiin kuuluu muun muassa Heikki Rautajoki. 

## Tuote

Yhtiö tuote eTerveysasema (aiemmin käytettiin myös yrityksen nimeä Medicubex) kuuluu maailman ensimmäisten täysin itsenäisesti toimivien itsemittaus- ja etävastaanottoasemien joukkoon. Automatisoiduilla asemilla käyttäjät voivat mittauttaa omia arvojaan. Itsemittausasema toimii siis terveysarvojen itsemittaus- ja etävastaanottoasemana. Perustestien kuten verenpaineen,  happisaturaation, lämpötilan, painon ja kehon koostumuksen lisäksi sillä voi tuottaa suppean sydänfilmi EKG:n, mitata rasvaprosentin ja AGE-arvon, joka kuvaa sydän- ja verisuonisairauksien ja  tyypin 2 diabeteksen riskiä. Asemalla ei oteta verikokeita tai muita näytteitä. Sydänfilmi mitataan iholta, samoin kuin diabetes- ja sydän- ja verisuonitautien riski. Potilas mittaa lämpötilansa katsomalla kameraan. Tarkastuksen jälkeen asema siivoaa itsensä uv-säteilyllä. Potilas saa tuloksensa paperilla. Siihen on merkitty, ovatko jotkin arvot koholla. 

Vuonna 2024 asema tuki 7 kieltä. Aseman varustukseen kuuluu mikrofoni, kamera ja kaiutin, jonka ansiosta sitä voi käyttää lääkärin etävastaanottovälineenä. Näytteiden ottoon menee noin 5-6 minuuttia.

Itsemittausasemaa on käytetty esimerkiksi työttömien terveystarkastuksiin.

## Markkinat
Yhtiön tuotteita on käytössä julkisella puolella muun muassa Helsingissä sekä Keski-Uudenmaan ja Pohjanmaan hyvinvointialueilla. Yksityisiin asiakkaisiin kuuluu Terveystalo. Itsemittausasemia on käytetty myös Frankfurtin yliopistollisen sairaalan sydänsairausseulonnassa.

## Tunnustuksia
*Loppuvuonna 2023 tiedonhallintateknologian toimittaja InterSystems valitsi yhtiön Suomen lupaavimmaksi terveysteknologiayritykseksi.
*Vuonna 2024 Talouselämä-lehti nosti Medicubexin vuoden 10 kuumimman startup-yrityksen joukkoon.
*Vuonna 2024 Medicubex sijoittui toiseksi kansainvälisessä terveysinnovaatioiden kilpailussa.

## Lähteet
Salwa Bakr

**Salwa Bakr** (; s. 1949) on egyptiläinen kirjailija, kriitikko ja yhteiskunnallinen vaikuttaja. Hänen kirjojensa keskiössä ovat erityisesti yhteiskunnan marginaalissa elävät naiset. Bakrin teokset ovat saaneet kansainvälistä tunnustusta.

## Elämä

Bakr syntyi Kairossa vuonna 1949. Bakr kasvoi melko vaatimattomissa oloissa itäisessä Kairossa. Hänen isänsä oli rautatietyöläinen ja kuoli Bakrin ollessa nuori, jolloin äiti jäi leskenä huolehtimaan perheestä.

Bakr opiskeli Ain Shamsin yliopistossa liiketaloutta ja valmistui maisteriksi vuonna 1972. Tämän jälkeen hän opiskeli teatterikritiikkiä ja sai toisen maisterintutkinnoon vuonna 1976.

Vuosina 1974–1980 Bakr työskenteli elintarvikevalvojana. Opintojensa jälkeen hän kirjoitti myös elokuva- ja teatterikritiikkejä useisiin arabiankielisiin lehtiin. Bakr asui aviomiehensä kanssa Kyproksella muutamia vuosia ennen paluutaan Egyptiin vuonna 1986.

Bakr aloitti kirjallisen uransa novelleilla. Vuonna 1985 Bakr julkaisi esikoisteoksensa, omakustanteisen novellikokoelman *Zinat fi Janasat ar-Ra’is* (”Zinat presidentin hautajaisissa”). Bakrin ensimmäinen romaani *Wasf al-Bulbul* (”satakielen kuvaus”) julkaistiin vuonna 1993.

Bakr istui lyhyen vankilatuomion vuonna 1989 presidentti Hosni Mubarakin valtakauden aikana Qanatirin vankilassa. Vuonna 1991 julkaistiin yksi Bakrin tunnetuimmista teoksista, naisvankilaan sijoittuva romaani *Al-Araba al-Dhahabiyya la Tas’adu ila al-Sama* (”Kultainen vaunu ei nouse taivaisiin”).

Vuodesta 2001 lähtien Bakr on toiminut vierailevana professorina Kairon amerikkalaisessa yliopistossa.

## Tuotanto
Bakrin tuotantoon kuuluu seitsemän novellikokoelmaa, seitsemän romaania ja näytelmä. Bakrin kirjoja on käännetty yhdeksälle kielelle.

## Tunnustukset
Bakr on saanut useita kansainvälisiä tunnustuksia, kuten Deutsche Wellen kirjallisuuspalkinnon vuonna 1993 ja Brics Literature award -palkinnon vuonna 2025. Vuonna 2010 Arab Writers Union valitsi romaanin *Al-Bashmuri* (”Bashmourilainen mies”) (1998) listalleen sadasta parhaasta arabiankielisestä romaanista.

## Lähteet
Levay

**Levay**, **Lévay** tai **LeVay** on muun muassa seuraavien henkilöiden sukunimi:

* József Lévay (1825–1918), unkarilainen runoilija ja kääntäjä
* Simon LeVay (s. 1943), brittiläis-yhdysvaltalainen neurotieteilijä ja kirjailija
* Sylvester Levay (s. 1945), unkarilainen musikaalisäveltäjä
Maastohiihto talviolympialaisissa 2026 – naisten parisprintti

Maastohiihdon naisten vapaan hiihtotyylin parisprinttikilpailu talviolympialaisissa 2026 järjestettiin 18. helmikuuta 2026 Teserossa Italiassa.

## Tulokset
### Karsinta

### Loppukilpailu

## Lähteet
Kemotaksia

**Kemotaksis** eli **kemotaksia** (engl. *chemotaxis*) tarkoittaa biologiassa liikkumiskykyisen solun liikkumista kemiallisen gradientin (konsentraatioeron) mukaisesti. Ihmisen biologiassa tällä viitataan erityisesti valkosolujen liikkeeseen kudoksessa kohti tulehdusta. Valkosolutyypeistä tähän kykenevät ainakin eosinofiilit, neutrofiilit ja makrofagit.

Kemotaksiksen suunta määräytyy konsentraatioeron perusteella (toisella puolella liikkuvaa solua on suurempi pitoisuus kemotaktista ainetta kuin toisella). Jos liike tapahtuu suuremman konsentraation suuntaan, kyseessä on positiivinen kemotaksis. Jos taas liike tapahtuu pienemmän konsentraation suuntaan, kyseessä on negatiivinen kemotaksis.

Osa kemotaktisista aineista on endogeenisia (kehon omien solujen tuottamia), osa eksogeenisia (vieraiden solujen erittämiä).

Kemotaktisia aineita tulehduksen yhteydessä ovat mm. seuraavat:

* Bakteerien ja virusten toksiinit 

* Tulehtuneiden kudosten hajoamistuotteet 

* Useat komplementin reaktiotuotteet (erityisesti C5a) 

* Useat plasman hyytymisessä muodostuvat reaktiotuotteet 

* Sytokiinit (mm. IL-8) 

* Arakidonihapon hajoamistuotteet, etenkin leukotrieeni B4 

Kemotaksis vaikuttaa noin 100 μm etäisyydellä tulehtuneesta kudoksesta. Tämä on riittävä etäisyys, sillä juuri mikään kudos ei sijaitse 50 μm kauempana hiussuonista, joiden kautta valkosolut pääsevät paikalle.

## Lähteet
Dumont d’Urville (A2)

**Dumont d’Urville** (runkonumero A2) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Bordeaux’sta Ateliers et Chantiers de Sud-Ouestilta, missä köli laskettiin 19. marraskuuta 1929. Alus laskettiin vesille 21. maaliskuuta 1931 ja otettiin palvelukseen 4. kesäkuuta 1932.

## Palvelus
Toukokuussa 1932 alus lähti Kaukoitään ja saapui 25. heinäkuuta Saigoniin, missä se liitettiin Division Navale de l’Extreme Orientiin (DNEO). Osaston lippulaivana oli risteilijä Duguay-Trouin-luokan risteilijä. Osaston aluksilla oli toistuvia vierailuita Shanghaihin Kiinan asemalle ja toisinaan Djiboutiin sekä Station Navale du Pacifiquelle (SN Pac). Lisäksi alukset vierailivat Koreassa, Japanissa, Singaporessa ja Australiassa.

Alus osallistui 17. tammikuuta 1941 *Amiral Charnerin* kanssa Thaimaan laivastoa vastaan käytyyn Ko Changin taisteluun. Rajakiista päättyi 28. tammikuuta Japanin toimiessa välittäjänä. Ranskan liityttyä liittoutuneisiin alus modernisoitiin 1944 Yhdysvalloissa.

Alus lähti 25. lokakuuta 1943 Casablancasta Martiniquelle Fort-de-Franceen, jonne se saapui 7. marraskuuta. Aluksen ammusvarastot tyhjennettiin, minkä jälkeen se jatkoi Norfolkin laivastontelakalle. Alus siirrettiin Charlestoniin, jonne se saapui 7. joulukuuta. Aluksen modernisointi aloitettiin huhtikuussa 1944 ja saatiin päätökseen 14. kesäkuuta. Palvelukseenpaluun jälkeen alus sijoitettiin Intian valtamerelle. Alus saapui 5. syyskuuta 1944 Diego Garcialle. Se viipyi alueella sotatoimien päättymiseen.

Alus myytiin romutettavaksi 1958.

## Lähteet
*
*
*
*

### Viitteet
Maastohiihto talviolympialaisissa 2026 – miesten parisprintti

Maastohiihdon miesten vapaan hiihtotyylin parisprinttikilpailu talviolympialaisissa 2026 järjestettiin 18. helmikuuta 2026 Teserossa Italiassa.

## Tulokset
### Loppukilpailu

## Lähteet
Banitsa

**Banitsa** voi tarkoittaa ainakin seuraavia asioita:

* banitsa, täytetty kerrosleivonnainen tai piiras Ukrainassa, Bulgariassa, Makedoniassa ja Serbiassa
* Banitsa, kylä Vratsan alueella, Bulgariassa.